கேள்வி: ஜேனட் உலுகுமான் குறித்து விரிவாக சொல்லுங்கள்.
பதில்: ஜேனட் ஜி. உலுகுமான் ''(Janet G. Luhmann)'' (பிறப்பு: 1946) ஒரு அமெரிக்க இயற்பியலாளரும் கலிபோர்னியா பல்கலைக்கழகம் (பெர்க்லி) பெர்க்லி பல்கலைக்கழகத்தின் விண்வெளி அறிவியல் ஆய்வகத்தின் மூத்த ஆய்வுறுப்பினரும் ஆவார். இவர் சூரியக் கோள்கள் காந்த மண்டலங்கள், சூரிய மண்டல இயற்பியல் ஆகியவற்றில் பரந்த அளவிலான தலைப்புகளில் அவர் பெரும் பங்களிப்புகளை வழங்கியுள்ளார். இரட்டை விண்வெளி விண்கலம் சுட்டீரியோ பணியில் மொத்தல் கருவி தொகுப்பின் முதன்மை ஆய்வாளர் ஆவார். IMPACT என்பது துகள்கள், சூரியப்புறணி உமிழ்வின் (சிஎம்இ) இன் கள அளவீடுகளைக் குறிக்கிறது. இது சூரிய ஆற்றல் உயர் ஆற்றல் துகள்களின் (SEP) பண்பகள் களத் திசையன் காந்தப்புலம் ஆகியவற்றாலான சூரியக் காற்று மின்ம, மின்னன்களின் முப்பருமானப் பரவல் படிமம் சார்ந்த ஏழு கருவிகளைக் கொண்டுள்ளது.
கேள்வி: ஜேனட் உலுகுமான் - இளமையும் கல்வியும் பற்றி தகவல் சொல்.
பதில்: கார்னிகி மெல்லன் பல்கலைக்கழகம் பல்கலைக்கழகத்தில் இயற்பியலில் இளம் அரிவியல் பட்டமும் , மேரிலாந்து பல்கலைக்கழகத்தில் வானியலில் மூதரிவியல், முனைவர் பட்டமும் பெற்றுள்ளார். கலிபோர்னியாவில் உள்ள விண்வெளி அறிவியல் ஆய்வகத்தில் துகள்கள், புலங்கள் துறையில் தொழில்நுட்ப ஊழியர்களில் ஒருவராக 1974 ஆம் ஆண்டில் தனது தொழில்முறை ஆராய்ச்சி வாழ்க்கையைத் தொடங்கினார். 1980 ஆம் ஆண்டில் கலிபோர்னியா பல்கலைக்கழகம் (லாஸ் ஏஞ்சலஸ்) பல்கலைக்கழகத்தில் புவி இயற்பியலாளர் பதவியை ஏற்றார். 1994 ஆம் ஆண்டில் கலிபோர்னியா பல்கலைக்கழகம் (பெர்க்லி) பெர்க்கேலி பல்கலைக்கழகத்தின் விண்வெளி அறிவியல் ஆய்வகத்தில் மூத்த உறுப்பினராக அமர்த்தப்பட்டார்.
கேள்வி: ஜேனட் உலுகுமான் - ஆராய்ச்சித் தொழில் பற்றி நீங்கள் என்ன அறிந்துள்ளீர்கள்?
பதில்: கோள்களுடனான சூரியக் காற்றின் ஊடாட்டங்கள்கள் மற்றும் சூரியனுக்கும் சூரிய எல்லியக் கோள நிலைமைகளுக்கும் இடையிலான தொடர்புகளை ஆராய விண்கல நோக்கீடுகளையும் படிமங்களையும் பயன்படுத்துவதில் இவரது பணி கவனம் செலுத்துகிறது. அவர் சுமார் 500 பரிந்துரைக்கப்பட்ட கட்டுரைகளை வெளியிட்டுள்ளார் , இவை சுமார் 29,000 சான்றுகளையும் 88 எச் - சுட்டிகளையும் பெற்றுள்ளமை இவரை இந்தத் துறையில் மிக முதன்மையான அறிவியலாளர்களில் ஒருவராக காட்டுகிறது. அவர் இரட்டை விண்வெளி விண்கல சுட்டீரியோ பயணத்தில் துகள்கள், சூரியப்புறணிப் பொருண்மை உமிழ்வு பெயர்வு நிலையங்களின் கள அளவீடுகளுக்கான மொத்தல் கருவித் தொகுப்பின் முதன்மை ஆய்வாளர் ஆவார். மொத்தல் சூரியக் காற்று மின்ம, காந்தப்புல அளவீடுகளை வழங்குகிறது. இதற்கு முன்பு இவர் செவ்வாய்க் கோளின் மாவென் பயணத்தின் துணை முதன்மை ஆய்வாளராக இருந்தார். அவர் மார்ஸ் எக்ஸ்பிரஸ் வெள்ளிவீனஸ் எக்ஸ்பிரஸ் பயோனீர் வெள்ளிச் சுற்றுகலன், முனைய ஆய்வுத் திட்டம் , காசினியின் இயனி, நொதுமல் பொருண்மை கதிர்நிரல்மானி குழு, செவ்வாய் கோள் போபோசுப் பணி ஆகியவற்றில் அறிவியல் குழு உறுப்பினராகவும் பணியாற்றியுள்ளார். தேசிய அறிவியல் அறக்கட்டளை நிதியுதவியுடன் விண்வெளி வானிலைப் படிம அமைப்பு மையத்திற்கான சூரிய மண்டல அறிவியல் நடவடிக்கைக்கு இவர் தலைமை தாங்கினார்.
கேள்வி: ஜேனட் உலுகுமான் - தகைமைகளும் விருதுகளும் பற்றி தகவல் சொல்.
பதில்: தேசிய அறிவியல் கல்விக்கழகத்ததால் தேர்ந்தெடுக்கப்பட்ட இவர் , தனது துறையில் மிகவும் செல்வாக்கு மிக்க சூரிய , விண்வெளி இயற்பியல் குழுவிற்கு தலைமை தாங்குகிறார். இவர் சூரிய மற்றும் விண்வெளி இயற்பியல் குறித்த தேசிய குடிமக்கள் பதிவேட்டு குழுவின் தலைவர் ஆவார். 2021: ழீன் டொமினிக் காசினி பதக்கம்,ஐரோப்பிய புவி அறிவியல் ஒன்றியத்தின் தகைமை உறுப்பினர் ஆகியன வழங்கப்பட்டன. 2015 ஆம் ஆண்டில் அவருக்கு அரசு வானியல் கழகத்தின் தகைமை ஆய்வுறுப்பினர் நல்கை வழங்கப்பட்டது. 2012 ஆம் ஆண்டில் விண்வெளி ஆராய்ச்சிக் குழு (COSPAR) விண்வெளி அறிவியல் விருதை இவருக்கு வழங்கியது. COSPAR|last=|first=|date=|website=|archive-url=https://web.archive.org/web/20140924154042/https://cosparhq.cnes.fr/awards/space-science-medal|archive-date=2014-09-24|access-date=}} மேலும் 2012 ஆம் ஆண்டில் இவர் அமெரிக்கப் புவி இயற்பியல் ஒன்றியத்தின் யூகின் பார்க்கர் சொற்பொழிவை ஆற்றினார் , இது சூரிய, எல்லியக்கோள அறிவியல் துறைகளில் குறிப்பிடத்தக்க பங்களிப்புகளைச் செய்த ஒரு விண்வெளி அறிஞருக்கு ஒவ்வொரு மூன்று ஆண்டுகளில் இரண்டு வழங்கப்படுகிறது. AGU|website=www.agu.org|access-date=2019-10-12}} 2007: புவி காந்தவியல், வளிமண்டல மின்சாரம், காற்றியக்கவியல், விண்வெளி இயற்பியல் மற்றும் தொடர்புடைய அறிவியல் புலங்களின் ஆராய்ச்சி, தொழில்நுட்ப தலைமைக்காக அமெரிக்க புவி இயற்பியல் ஒன்றியத்தின் ஜான் ஆடம் பிளெமிங் பதக்கம் வழங்கப்பட்டது.[https://honors.agu.org/winners/janet-g-luhmann/ "Janet G. Luhmann"]. ''Honors Program''. Retrieved 2019-10-09. 1998 - 2001: புவி இயற்பியல் ஆராய்ச்சி இதழின் தலைமை ஆசிரியர். 1997: அவர் அமெரிக்க புவி இயற்பியல் ஒன்றியத்தின் உறுப்பினராக அமர்த்தப்பட்டார். 1994 - 1996: அமெரிக்க புவி இயற்பியல் ஒன்றியத்தின் விண்வெளி இயற்பியல், வானியல் பிரிவின் தலைவராக அமர்த்தப்பட்டார்.